title: 2005/266/EB: 2005 m. kovo 16 d. Tarybos sprendimas, iš dalies keičiantis sprendimą 1999/70/EB dėl nacionalinių centrinių bankų išorės auditorių Banco de Portugal išorės auditorių atžvilgiu

text:
31.3.2005

               LT

               Europos Sąjungos oficialusis leidinys

               L 82/6

      TARYBOS SPRENDIMAS

   2005 m. kovo 16 d.
   iš dalies keičiantis sprendimą 1999/70/EB dėl nacionalinių centrinių bankų išorės auditorių Banco de Portugal išorės auditorių atžvilgiu
   (2005/266/EB)
   EUROPOS SĄJUNGOS TARYBA,
   atsižvelgdama į prie Europos bendrijos steigimo sutarties pridedamą Europos centrinių bankų sistemos ir Europos centrinio banko statuto protokolą, ypač į jo 27 straipsnio 1 dalį,
   atsižvelgdama į 2005 m. vasario 11 d. Europos centrinio banko (toliau – ECB) rekomendaciją ECB/2005/3, skirtą Europos Sąjungos Tarybai dėl Banco de Portugal išorės auditoriaus (1),
   kadangi:

               (1)

               ECB ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               Pagal paskutinį Portugalijos teisės aktų pasikeitimą sąskaitų auditą dabar turi atlikti išimtinai revisores oficiais de contas (atestuoti auditoriai). Todėl ECB valdančioji taryba rekomendavo Europos Sąjungos Tarybai patvirtinti, kad PricewaterhouseCoopers – Auditores e Consultores, Lda., Banco de Portugal išorės auditorius, būtų pakeistas PricewaterhouseCoopers & Associados – Sociedade de Revisores Oficiais de Contas, Lda., kadangi pirmasis neturi atestuoto auditoriaus statuso.

               (3)

               ECB valdančioji taryba rekomendavo nekeisti išorės auditoriaus įgaliojimų trukmės.

               (4)

               Reikėtų vadovautis ECB valdančiosios tarybos rekomendacija ir atitinkamai iš dalies pakeisti 1999 m. sausio 25 d. Sprendimą 1999/70/EB dėl nacionalinių centrinių bankų išorės auditorių (2),

         NUSPRENDĖ:
   1 straipsnis
   Sprendimo 1999/70/EB 1 straipsnio 10 dalis pakeičiama taip:

      „10.   PricewaterhouseCoopers & Associados – Sociedade de Revisores Oficiais de Contas, Lda. patvirtinamas Banco de Portugal išorės auditoriumi nuo 2004 finansinių metų vienerių metų laikotarpiui, kuris gali būti pratęstas.“.

   2 straipsnis
   Apie šį sprendimą pranešama ECB.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. kovo 16 d.

            Tarybos vardu

            Pirmininkas

         J. ASSELBORN

      (1)  OL C 50, 2005 2 26, p. 6.

      (2)  OL L 22, 1999 1 29, p. 69. Sprendimas su paskutiniais pakeitimais, padarytais Sprendimu 2004/651/EB (OL L 298, 2004 9 23, p. 23).


title: 2004 m. lapkričio 22 d. Tarybos sprendimas 2004/790/BUSP, pratęsiantis ir iš dalies keičiantis Sprendimą 2003/276/BUSP, įgyvendinantį Bendruosius veiksmus 2002/589/BUSP dėl Europos Sąjungos indėlio naikinant mažųjų ginklų ir lengvosios ginkluotės šaudmenis Albanijoje

text:
24.11.2004

               LT

               Europos Sąjungos oficialusis leidinys

               L 348/45

      TARYBOS SPRENDIMAS 2004/790/BUSP
   2004 m. lapkričio 22 d.
   pratęsiantis ir iš dalies keičiantis Sprendimą 2003/276/BUSP, įgyvendinantį Bendruosius veiksmus 2002/589/BUSP dėl Europos Sąjungos indėlio naikinant mažųjų ginklų ir lengvosios ginkluotės šaudmenis Albanijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 23 straipsnio 2 dalį,
   atsižvelgdama į 2002 m. liepos 12 d. Tarybos bendruosius veiksmus 2002/589/BUSP dėl Europos Sąjungos indėlio į kovą su šaulių ir lengvųjų ginklų destabilizuojančiu kaupimu ir plitimu (1), ypač į jų 6 straipsnį,
   kadangi:

               (1)

               2003 m. balandžio 14 d. Taryba priėmė Sprendimą 2003/276/BUSP dėl Europos Sąjungos indėlio naikinant mažųjų ginklų ir lengvosios ginkluotės šaudmenis Albanijoje (2), kuriuo siekiama įgyvendinti Bendruosius veiksmus 2002/589/BUSP ir kuris šiam tikslui numatė 820 000 eurų.

               (2)

               Kai kurie tikslai nebuvo pasiekti iki 2004 m. spalio 31 d., Sprendimo 2003/276/BUSP galiojimo pabaigos dienos, o kiti tikslai po minėtos dienos turėtų būti sujungti ir išplėsti. Minėtas projektas yra daugiametis projektas, kuris tęsiasi ketverius metus.

               (3)

               Todėl Sprendimas 2003/276/BUSP turėtų būti pratęstas ir iš dalies pakeistas,

         NUSPRENDĖ:
   1 straipsnis
   Sprendimas 2003/276/BUSP iš dalies keičiamas taip:

               1)

               2 straipsnio 1 dalyje finansinė orientacinė suma „820 000 eurų“ pakeičiama į „1 320 000 eurų“;

               2)

               4 straipsnio 1 dalyje antrasis sakinys pakeičiamas „Jis netenka galios 2005 m. gruodžio 31 d.“.

         2 straipsnis
   Šis sprendimas įsigalioja 2004 m. lapkričio 1 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. lapkričio 22 d.

            Tarybos vardu

            Pirmininkas

         B. R. BOT

      (1)  OL L 191, 2002 7 19, p. 1.

      (2)  OL L 99, 2003 4 17, p. 60.


title: 2017 m. spalio 9 d. Tarybos sprendimas (ES) 2017/1844, kuriuo skiriamas Regionų komiteto Nyderlandų Karalystės pasiūlytas narys

text:
12.10.2017

               LT

               Europos Sąjungos oficialusis leidinys

               L 262/6

         TARYBOS SPRENDIMAS (ES) 2017/1844
   2017 m. spalio 9 d.
   kuriuo skiriamas Regionų komiteto Nyderlandų Karalystės pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Rogier VAN DER SANDE kadencijai tapo laisva Regionų komiteto nario vieta;

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nare skiriama:

               —

               J. (Jeannette) BALJEU, Gedeputeerde in de provincie Zuid-Holland.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. spalio 9 d.

            Tarybos vardu

            Pirmininkas

         S. KIISLER

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2014/44/ES: 2014 m. sausio 28 d. Tarybos sprendimas dėl atnaujinto susitarimo memorandumo su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų sudarymo

text:
2014 1 30

                  LT

                  Europos Sąjungos oficialusis leidinys

                  L 27/1

         TARYBOS SPRENDIMAS
         2014 m. sausio 28 d.
         dėl atnaujinto susitarimo memorandumo su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų sudarymo
         (2014/44/ES)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą,
         kadangi:

                     (1)

                     remiantis Tarybos sprendimu 2013/523/ES (1), 2013 m. spalio 21 d. buvo pasirašytas atnaujintas susitarimo memorandumas su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų (toliau – atnaujintas susitarimo memorandumas) su sąlyga, kad jis bus sudarytas vėliau;

                     (2)

                     atnaujintas susitarimo memorandumas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas atnaujintas susitarimo memorandumas su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų.
            Atnaujinto susitarimo memorandumo tekstas pridedamas prie šio sprendimo.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2014 m. sausio 28 d.

                  Tarybos vardu

                  Pirmininkas

               G. STOURNARAS

            (1)  2013 m. spalio 18 d. Tarybos sprendimas 2013/523/ES dėl atnaujinto susitarimo memorandumo su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų pasirašymo Europos Sąjungos vardu (OL L 282, 2013 10 24, p 35).


title: 2013/312/ES: 2013 m. birželio 28 d. Europos Vadovų tarybos sprendimas, kuriuo nustatoma Europos Parlamento sudėtis

text:
29.6.2013

               LT

               Europos Sąjungos oficialusis leidinys

               L 181/57

         EUROPOS VADOVŲ TARYBOS SPRENDIMAS
   2013 m. birželio 28 d.
   kuriuo nustatoma Europos Parlamento sudėtis
   (2013/312/ES)
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 14 straipsnio 2 dalį,
   atsižvelgdama į Protokolo Nr. 36 dėl pereinamojo laikotarpio nuostatų 2 straipsnio 3 dalį,
   atsižvelgdama į Europos Parlamento iniciatyvą (1),
   atsižvelgdama į Europos Parlamento pritarimą (2),
   kadangi:

               (1)

               2009–2014 m. parlamentinės kadencijos pabaigoje nustos galioti Protokolo Nr. 36 dėl pereinamojo laikotarpio nuostatų 2 straipsnio 1 ir 2 dalys;

               (2)

               2009–2014 m. parlamentinės kadencijos pabaigoje nustos galioti Akto dėl Kroatijos Respublikos stojimo sąlygų 19 straipsnio 1 dalis ir Europos Sąjungos sutarties, Sutarties dėl Europos Sąjungos veikimo bei Europos atominės energijos bendrijos steigimo sutarties pritaikomosios pataisos;

               (3)

               būtina nedelsiant laikytis Protokolo Nr. 36 2 straipsnio 3 dalies nuostatų ir atsižvelgiant į tai priimti sprendimą, kuris numatytas Europos Sąjungos sutarties 14 straipsnio 2 dalies antroje pastraipoje, kad valstybės narės galėtų tinkamu metu priimti būtinas vidaus priemones, reikalingas 2014–2019 m. kadencijos Europos Parlamento rinkimams surengti;

               (4)

               Europos Sąjungos sutarties 14 straipsnio 2 dalies pirmoje pastraipoje nustatyti Europos Parlamento sudėties kriterijai, t. y. kad Sąjungos piliečių atstovų skaičius neturi viršyti septynių šimtų penkiasdešimties neįskaitant pirmininko, kad atstovaujama proporcingai mažinant narių skaičių – minimali Parlamento narių iš kiekvienos valstybės narės skaičiaus riba yra šeši – ir kad nė vienai valstybei narei neskiriama daugiau negu devyniasdešimt šešios vietos;

               (5)

               Europos Sąjungos sutarties 10 straipsnis numato, inter alia, kad Sąjungos veikla pagrįsta atstovaujamąja demokratija, kurioje piliečiai Sąjungos lygiu tiesiogiai atstovaujami Europos Parlamente, o valstybėms narėms Taryboje atstovauja jų Vyriausybės, pačios būdamos demokratiškai atskaitingos savo nacionaliniams parlamentams ar savo piliečiams. Todėl Europos Sąjungos sutarties 14 straipsnio 2 dalis dėl Europos Parlamento sudėties taikoma platesnių institucinių taisyklių, nustatytų Sutartyse, taip pat apimančių ir nuostatas dėl sprendimų priėmimo Taryboje, kontekste,

         PRIĖMĖ ŠĮ SPRENDIMĄ:
   1 straipsnis
   Taikant Europos Sąjungos sutarties 14 straipsnio 2 dalies pirmoje pastraipoje nurodytą proporcingo narių skaičiaus mažinimo principą vadovaujamasi šiais principais:

               —

               paskirstant vietas Europos Parlamente visapusiškai išnaudojamas pagal Europos Sąjungos sutartį nustatytas minimalus ir maksimalus skaičius, kad būtų kuo atidžiau atsižvelgta į atitinkamų valstybių narių gyventojų skaičių,

               —

               kiekvienos valstybės narės gyventojų skaičiaus ir tos valstybės narės vietų skaičiaus – prieš juos suapvalinant iki pilnų skaičių – santykis kinta atsižvelgiant į atitinkamų valstybių narių gyventojų skaičių taip, kad kiekvienas Europos Parlamento narys iš daugiau gyventojų turinčios valstybės narės atstovautų didesniam skaičiui piliečių negu Europos Parlamento narys iš mažiau gyventojų turinčios valstybės narės, kitaip tariant, kuo didesnis valstybės narės gyventojų skaičius, tuo daugiau vietų jai gali būti skirta.

         2 straipsnis
   Bendrą valstybių narių gyventojų skaičių apskaičiuoja Komisija (Eurostatas), remdamasi valstybių narių pateiktais duomenimis pagal metodą, nustatytą Europos Parlamento ir Tarybos reglamentu.
   3 straipsnis
   Remiantis 1 straipsniu 2014–2019 m. parlamentinei kadencijai nustatomas toks kiekvienoje valstybėje narėje išrinktų atstovų į Europos Parlamentą skaičius:

               Belgija

               21

               Bulgarija

               17

               Čekijos Respublika

               21

               Danija

               13

               Vokietija

               96

               Estija

               6

               Airija

               11

               Graikija

               21

               Ispanija

               54

               Prancūzija

               74

               Kroatija

               11

               Italija

               73

               Kipras

               6

               Latvija

               8

               Lietuva

               11

               Liuksemburgas

               6

               Vengrija

               21

               Мalta

               6

               Nyderlandai

               26

               Austrija

               18

               Lenkija

               51

               Portugalija

               21

               Rumunija

               32

               Slovėnija

               8

               Slovakija

               13

               Suomija

               13

               Švedija

               20

               Jungtinė Karalystė

               73

         4 straipsnis
   Šis sprendimas peržiūrimas gerokai iki 2019–2024 m. parlamentinės kadencijos pradžios, remiantis Europos Parlamento iniciatyva, pateikta iki 2016 m. pabaigos, siekiant, kad būtų parengta sistema, kurią taikant ateityje – prieš kiekvienus naujus Europos Parlamento rinkimus – būtų galima objektyviai, teisingai, ilgam laikui ir skaidriai paskirstyti vietas valstybėms narėms perteikiant 1 straipsnyje nurodytą proporcingo narių skaičiaus mažinimo principą, atsižvelgiant į tinkamai nustatytą bet kokį jų gyventojų skaičiaus ir su jais susijusių demografinių tendencijų pasikeitimą, tokiu būdu išlaikant bendrą institucinės sistemos balansą, kaip nustatyta Sutartyse.
   5 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. birželio 28 d.

            Europos Vadovų Tarybos vardu

            Pirmininkas

         H. VAN ROMPUY

      (1)  Iniciatyva, priimta 2013 m. kovo 13 d. (dar nepaskelbta Oficialiajame leidinyje).

      (2)  2013 m. birželio 12 d. pritarimas (dar nepaskelbtas Oficialiajame leidinyje),


title: 2009 m. balandžio 23 d. Europos Parlamento sprendimas dėl Europos Sąjungos 2007 finansinių metų bendrojo biudžeto įvykdymo patvirtinimo, VI skirsnis - Europos ekonomikos ir socialinių reikalų komitetas

text:
26.9.2009

               LT

               Europos Sąjungos oficialusis leidinys

               L 255/81

         2009 m. balandžio 23 d.
   EUROPOS PARLAMENTO SPRENDIMAS
   dėl Europos Sąjungos 2007 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas
   (2009/637/EB)
   EUROPOS PARLAMENTAS,

               —

               atsižvelgdamas į Europos Sąjungos 2007 finansinių metų bendrąjį biudžetą (1),

               —

               atsižvelgdamas į Europos Bendrijų 2007 finansinių metų galutines metines ataskaitas (I tomas) (C6–0420/2008) (2),

               —

               atsižvelgdamas į Europos ekonomikos ir socialinių reikalų komiteto metinę 2007 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2007 finansinių metų metinę biudžeto įvykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į EB sutarties 272 straipsnio 10 dalį, 274, 275 ir 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0155/2009),

               1.

               suteikia Europos ekonomikos ir socialinių reikalų komiteto Generaliniam sekretoriui patvirtinimą, kad Europos ekonomikos ir socialinių reikalų komiteto 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL L 77, 2007 3 16.

      (2)  OL C 287, 2008 11 10, p. 1.

      (3)  OL C 286, 2008 11 10, p. 1.

      (4)  OL C 287, 2008 11 10, p. 111.

      (5)  OL L 248, 2002 9 16, p. 1.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl 2007 finansinių metų Europos Sąjungos bendrojo biudžeto įvykdymo patvirtinimo dalį, VI skirsnis – Europos ekonomikos ir socialinių reikalų komitetas
   EUROPOS PARLAMENTAS,

               —

               atsižvelgdamas į Europos Sąjungos 2007 finansinių metų bendrąjį biudžetą (1),

               —

               atsižvelgdamas į Europos Bendrijų 2007 finansinių metų galutines metines ataskaitas (I tomas) (C6–0420/2008) (2),

               —

               atsižvelgdamas į Europos ekonomikos ir socialinių reikalų komiteto metinę 2007 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2007 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į EB sutarties 272 straipsnio 10 dalį, 274, 275 ir 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0155/2009),

               1.

               pažymi, kad Europos ekonominių ir socialinių reikalų komiteto (EESRK) turimi įsipareigojimų asignavimai 2007 m. sudarė iš viso 116 mln. eurų (2006 m. – 112 mln. eurų), iš kurių 91,64 % buvo panaudoti, o tai yra mažiau nei kitų institucijų vidurkis (93,82 %);

               2.

               džiaugiasi 2007 m. gruodžio mėn. EESRK ir Regionų komiteto pasirašytu nauju administracinio bendradarbiavimo susitarimu 2008–2014 m. laikotarpiui; yra įsitikinęs, kad dviejų institucijų bendradarbiavimas bus finansiškai naudingas Europos mokesčių mokėtojams; tačiau apgailestauja, kad, pagal EESRK metinę veiklos ataskaitą, dėl derybų dėl naujojo Bendradarbiavimo susitarimo buvo sustabdytas arba sulėtintas kai kurių 2007 m. veiklos programoje numatytų iniciatyvų įgyvendinimas;

               3.

               palankiai vertina aiškų abiejų komitetų įsipareigojimą siekti suderinti savo vidaus kontrolės standartus remiantis pažangiąja patirtimi, taip pat visas kitas atitinkamas finansines procedūras, susijusias su bendromis tarnybomis;

               4.

               pažymi, kad naujajame susitarime svarbiausios sritys (infrastruktūra, informacinės technologijos ir telekomunikacijos, taip pat vertimas, įskaitant dokumentų rengimą) priskiriamos bendrų tarnybų kompetencijai, o kai kurios paslaugos, pvz., vidaus paslaugos, socialinės medicininės tarnybos, bibliotekos ir parengimo spaudai tarnybos paslaugos, atskiriamos;

               5.

               vis dėlto reikalauja, kad šis atskyrimas neturėtų įtakos biudžetui, ir ragina abu komitetus atliekant laikotarpio vidurio peržiūrą atlikti bendrą analizę, ar šis išteklių perkėlimas naudingas abiem komitetams; ragina abu komitetus informuoti Parlamentą apie mažųjų bendradarbiavimo susitarimų srityse, kurios susijusios su atskyrimu, 2009 m. pradžioje atlikto įvertinimo rezultatus;

               6.

               atkreipia dėmesį į Audito Rūmų pastabą minėtos jo metinės ataskaitos 11.10 dalyje, kad praėjus dvejiems metams nuo paaukštinimo toliau taikydamas didesnį nei 1 multiplikatoriaus koeficientą užuot vienetą viršijančią dalį perskaičiavęs į didesnį darbo stažą pakopoje, EESRK savo darbuotojams užtikrina finansinį pranašumą, kurio nesuteikia kitos institucijos;

               7.

               pabrėžia, kad Tarnybos nuostatų normas, susijusias su multiplikatoriaus koeficientu, visos institucijos turėtų aiškinti ir įgyvendinti vienodai siekiant užtikrinti, kad jų darbuotojams sudaryti vienodas sąlygas; laukia Tarnautojų teismo sprendimo dėl apeliacijos, kurią pateikė Komisijos pareigūnas, ir tikisi, kad EESRK savo praktiką suderins (prireikus – atgaline data) su šiuo sprendimu;

               8.

               su pasitenkinimu pažymi, kad dvi naujos finansų sistemos (ABAC WF ir SAP) pradėjo veikti 2007 m. ir paprastai veikė efektyviai; taip pat džiaugiasi tuo, kad EESRK pradėjo aplinkos apsaugos vadybos ir audito sistemos (angl. EMAS) sertifikato gavimo procedūrą;

               9.

               džiaugiasi EESRK iniciatyva savo sekretoriate nustatyti pagrindinius veiklos ir rezultatų rodiklius (angl. Key Activity and Performance Indicators, KAPI)), kurie būtų valdymo priemonė atsakingoms tarnyboms ir pagal kuriuos būtų padidintas skaidrumas; ragina EESRK toliau plėtoti naujus ir naudoti esamus rodiklius siekiant pademonstruoti taip pat ir vidutinio arba ilgojo laikotarpio (nuo penkerių iki dešimties metų) tendencijas;

               10.

               su pasitenkinimu pažymi, kad gerokai sumažinta po derybų sudarytų sutarčių vertės dalis nuo visų sutarčių vertės – nuo 7,5 % 2006 m. iki 2,5 % 2007 m., nors po derybų sudarytų sutarčių skaičius išaugo dvigubai; skatina EESRK siekti dar labiau sumažinti šią proporciją;

               11.

               atsižvelgdamas į tai, džiaugiasi, kad bendrose tarnybose įkurtas sutarčių padalinys, kuris teikia pagalbą visiems bendrųjų tarnybų skyriams, veikiantiems viešųjų pirkimų srityje; pažymi, kad remiantis naujuoju susitarimu bendrų tarnybų tikrinimo tarnyba perkelta į visų komitetų tarnybas;

               12.

               pažymi, kad statybų rangovas, su kuriuo EESRK ir Regionų komitetas turėjo sutartinių santykių, buvo suimtas 2007 m. kovo mėn. dėl įtarimų dėl sukčiavimo; su pasitenkinimu pažymi, kad atliktas visų sutarčių, kurias minėtieji komitetai su šiuo rangovu sudarė nuo 2000 m., auditas ir kad po to parengta audito ataskaita perduota OLAF;

               13.

               mano, jog svarbu, kad, pvz., leidimus suteikiančių pareigūnų, tikrintojų ir auditorių vykdoma kontrolė būtų pakankamai griežta; atsižvelgdamas į tai, pabrėžia, kad, be kelių strateginių sektorių, kurie kelia didesnį pavojų, patikrinimų, svarbu atlikti pakankamai atsitiktinių patikrinimų visuose sektoriuose;

               14.

               džiaugiasi tuo, kad įsteigtas audito komitetas, kurį sudaro trys EESRK nariai, padedami išorės auditoriaus, ir kurio uždaviniai, be kitų, apima vidaus auditoriaus nepriklausomumo tikrinimą ir veiksmų, kurių imtasi reaguojant į vidaus audito ataskaitose pateiktas rekomendacijas, įvertinimą;

               15.

               pažymi, kad Belgijos pirmos instancijos teismas pripažino buvusį EESRK narį kaltu dėl nesąžiningai pateiktų prašymų kompensuoti kelionės išlaidas (dvigubas kompensavimas); džiaugiasi tuo, kad EESRK pateikė apeliaciją dėl sprendimo nepripažinti jo civiline bylos šalimi;

               16.

               pažymi, kad 2007 m. rugsėjo 25 d. buvo patvirtinta bendra taisyklių dėl EESRK narių kelionės ir posėdžių išlaidų kompensavimo peržiūra, kurios tikslas pagerinti ir supaprastinti taikomas procedūras kartu užtikrinant skaidrumą ir vienodą požiūrį į visus narius bei atsižvelgiant į technologinį vystymąsi (pvz., elektroninius bilietus, viešbučių rezervavimą internetu ir vaizdo telekonferencijas); mano, kad būtina nagrinėti šį klausimą vykdant kitą biudžeto įvykdymo patvirtinimo procedūrą (2008 finansiniai metai);

               17.

               taip pat pažymi, kad naujųjų narių finansinio statuto klausimu EESRK biuras 2008 m. lapkričio 12 d. posėdyje nusprendė įsteigti ad hoc grupę, į kurią būtų įtraukti kvestoriai ir kuri būtų atsakinga už pasiūlymų, kaip pakeisti narių finansinį statutą, parengimą;

               18.

               pažymi, kad EESRK nariai nedeklaruoja savo finansinių interesų ir neatskleidžia informacijos, susijusios su tokiais dalykais, kaip deklaruotina profesinė veikla ir atlyginamos pareigos arba veikla; siūlo, kad EESRK nustatytų šią prievolę visiems savo nariams; taip pat siūlo paskirti nepriklausomą priežiūros pareigūną, kurio uždavinys būtų kasmet ir viešai pranešti apie gautas deklaracijas siekiant užtikrinti patikimą priežiūrą ir kontrolę;

               19.

               giria EESRK už jo metinės veiklos ataskaitos kokybę; vis dėlto prašo, kad jis į savo kitą veiklos ataskaitą įtrauktų skyrių, kuriame būtų išsamiai išdėstyti veiksmai, kurių atitinkamais metais imtasi remiantis Parlamento ankstesniais sprendimais dėl biudžeto įvykdymo patvirtinimo, įskaitant galimus paaiškinimus, kodėl nesivadovauta rekomendacijomis;

               20.

               pažymi, kad, nepaisant Finansinio reglamento pakeitimų, viešųjų pirkimų taisyklės vis dar pernelyg sudėtingos, kad jas taikytų mažesnio masto institucijos (tokios, kaip Regionų komitetas) taikyti mažesnėms institucijoms, ypač taisyklės, susijusios su kvietimu teikti paraiškas sudaryti sutartis, kurių vertė gana nedidelė; ragina Komisiją, atliekant parengiamąjį darbą prieš rengiant pasiūlymus dėl Finansinio reglamento pakeitimų, kuo dažniau konsultuotis su EESRK Generaliniu sekretoriumi ir administracija siekiant užtikrinti, kad galutiniame projekte būtų tinkamai atsižvelgta į jiems rūpimus klausimus.

      (1)  OL L 77, 2007 3 16.

      (2)  OL C 287, 2008 11 10, p. 1.

      (3)  OL C 286, 2008 11 10, p. 1.

      (4)  OL C 287, 2008 11 10, p. 111.

      (5)  OL L 248, 2002 9 16, p. 1.


title: 2007/350/EB: 2007 m. gegužės 7 d. Tarybos sprendimas dėl Regionų komiteto nario ir dviejų pakaitinių narių, atstovaujančių Latvijai, skyrimo

text:
24.5.2007

               LT

               Europos Sąjungos oficialusis leidinys

               L 132/33

      TARYBOS SPRENDIMAS

   2007 m. gegužės 7 d.
   dėl Regionų komiteto nario ir dviejų pakaitinių narių, atstovaujančių Latvijai, skyrimo
   (2007/350/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Latvijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo 2006 m. sausio 26 d. – 2010 m. sausio 25 d. laikotarpiui.

               (2)

               Viena Regionų komiteto nario vieta tapo laisva pasibaigus Uldis AUGULIS mandatui. Viena Regionų komiteto pakaitinio nario vieta tampa laisva Aleksandrs LIELMEŽS paskyrus nariu. Viena Regionų komiteto pakaitinio nario vieta tapo laisva pasibaigus Gunārs LAICĀNS mandatui,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. šie asmenys skiriami Regionų komiteto

               a)

               nariu:

                           —

                           Aleksandrs LIELMEŽS vietoj Uldis AUGULIS;

               b)

               pakaitiniais nariais:

                           —

                           Jaunpils vietos savivaldybės pirmininkė Ligita GINTERE vietoj Aleksandrs LIELMEŽS,

                           —

                           Grobiņa miesto savivaldybės pirmininkas Jānis NEIMANIS vietoj Gunārs LAICĀNS.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2007 m. gegužės 7 d.

            Tarybos vardu

            Pirmininkas

         H. SEEHOFER

      (1)  OL L 56, 2006 2 25, p. 75.


title: 2008/523/EB: 2007 m. balandžio 24 d. Europos Parlamento sprendimas dėl 2005 finansinių metų Eurojusto biudžeto įvykdymo patvirtinimo

text:
15.7.2008

               LT

               Europos Sąjungos oficialusis leidinys

               L 187/135

         EUROPOS PARLAMENTO SPRENDIMAS
   2007 m. balandžio 24 d.
   dėl 2005 finansinių metų Eurojusto biudžeto įvykdymo patvirtinimo
   (2008/523/EB)
   EUROPOS PARLAMENTAS,
   atsižvelgdamas į Eurojusto 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Eurojusto 2005 finansinių metų galutinių metinių ataskaitų kartu su Eurojusto atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007)
   atsižvelgdamas į EB sutartį, ypač į jos 276 straipsnį, ir į ES sutartį, ypač į jos 41 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0120/2007),

               1.

               suteikia patvirtinimą Eurojusto administracijos direktoriui, kad Eurojusto 2005 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Eurojusto administracijos direktoriui, Tarybai, Komisijai, ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 34.

      (2)  OL C 312, 2006 12 19, p. 67.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 63, 2002 3 6, p. 1. Sprendimas su pakeitimais, padarytais Sprendimu 2003/659/TVR (OL L 245, 2003 9 29, p. 44).

      (5)  OL L 357, 2002 12 31, p. 72.
    ---documentbreak---

               15.7.2008

               LT

               Europos Sąjungos oficialusis leidinys

               L 187/136

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl 2005 finansinių metų Eurojusto biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Eurojusto 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Eurojusto 2005 finansinių metų galutinių metinių ataskaitų kartu su Eurojusto atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį, ir į ES sutartį, ypač į jos 41 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0120/2007),

               A.

               kadangi Audito Rūmai pranešė, kad jie gavo tinkamą pagrindą tvirtinti, jog 2005 m. gruodžio 31 d. pasibaigusių finansinių metų metinės ataskaitos yra patikimos ir pagal jas atliktos operacijos iš esmės yra teisėtos ir tvarkingos,

               B.

               kadangi 2006 m. balandžio 27 d. Parlamentas suteikė patvirtinimą Eurojusto direktoriui, patvirtino 2004 finansinių metų biudžeto įvykdymą (6) ir prie sprendimo dėl biudžeto įvykdymo patvirtinimo pridėtoje rezoliucijoje Parlamentas, inter alia, pažymėjo, kad:

                           —

                           pageidauja būti visapusiškai informuojamas apie priimančiųjų Olandijos valdžios institucijų ketinimus, susijusius su bet kokiomis naujomis Eurojusto patalpomis; ypač nori būti informuojamas apie galimybę Eurojustui ir Europolui įsikurti tose pačiose patalpose ir apie tokios galimybės įgyvendinimo sąlygas bei finansinę paramą, kurią priimančioji šalis suteiks Eurojustui šiuo tikslu,

                           —

                           pažymi, kad Eurojustas įgyvendino kitą biudžetą nei buvo nustatytas biudžeto valdymo institucijos; reikalauja, kad ateityje Eurojustas laikytųsi nustatytų procedūrų ir prieš keisdamas biudžetą palauktų, kol biudžeto valdymo institucija leis tai daryti,

                           —

                           pabrėžia, kad būtina laikytis įgaliojančiojo pareigūno ir apskaitos pareigūno pareigų atskyrimo principo, taip pat pabrėžia kad neturėtų kartotis 2004 m. susiklosčiusi padėtis, kai vienas darbuotojas ėjo abejas pareigas;

         Bendros pastabos dėl daugumos ES agentūrų, kurioms reikia atskiro biudžeto įvykdymo patvirtinimo

               1.

               mano, kad vis didėjantis Bendrijos agentūrų skaičius ir kai kurių agentūrų veikla nėra susijusi su bendrąja politikos struktūra, kad kai kurių agentūrų funkcijos ne visada atspindi tikruosius Sąjungos poreikius ir jų piliečių lūkesčius, ir pažymi, kad, apskritai, ne visada agentūros turi gerą įvaizdį ar apie jas atsiliepiama gerai spaudoje;

               2.

               dėl šios priežasties ragina Komisiją apibrėžti bendrąją politikos struktūrą dėl naujų Bendrijos agentūrų kūrimo ir prieš steigiant bet kokią naują agentūrą pateikti išlaidų ir galimos naudos tyrimą užtikrinant, kad nebūtų agentūrų veiklos dubliavimosi ar funkcijų dubliavimosi su kitomis Europos organizacijomis;

               3.

               ragina Audito Rūmus pateikti nuomonę apie išlaidų ir galimos naudos analizę prieš Parlamentui priimant savo sprendimą;

               4.

               ragina Komisiją kas penkerius metus pateikti tyrimą apie kiekvienos veikiančios agentūros teikiamą naudą; jei agentūros teikiamos naudos įvertinimas būtų neigiamas, prašo visų susijusių institucijų imtis būtinų veiksmų ir performuluoti tos agentūros įgaliojimus ar ją uždaryti;

               5.

               atsižvelgdamas į tai, jog daugėja reguliavimo agentūrų, apgailestauja, kad derybos dėl Tarpinstitucinio susitarimo dėl šių agentūrų veiklos sistemos projekto dar nesibaigė, ir ragina atsakingas Komisijos tarnybas, konsultuojantis su Audito Rūmais, imtis visų priemonių, kad būtų kuo greičiau sudarytas šis susitarimas;

               6.

               pažymi, kad, atsižvelgiant į Komisijos atsakomybę biudžeto srityje, būtina glaudžiau susieti agentūras su Komisija; ragina Komisiją ir Tarybą imtis visų būtinų priemonių, kad iki 2007 m. gruodžio 31 d. reguliavimo agentūrų priežiūros organuose Komisijai būtų suteiktos blokuojančios mažumos teisės, o steigiant naujas agentūras šios teisės būtų numatomos iš anksto;

               7.

               ragina Audito Rūmus į savo metinę ataskaitą įtraukti papildomą skyrių, skirtą visoms agentūroms, kurių biudžeto įvykdymą reikia patvirtinti kartu su Komisijos finansine atskaitomybe, siekiant geriau suprasti, kaip agentūros naudoja ES lėšas;

               8.

               primena principą, pagal kurį Parlamentas tvirtina visų ES agentūrų, nesvarbu, subsidijuojamų, ar ne, biudžeto įvykdymą, net ir tais atvejais, kai agentūros steigimo dokumente nurodyta kita jos biudžeto įvykdymą tvirtinanti institucija;

               9.

               ragina Audito Rūmus atlikti visų agentūrų veiklos auditą ir pranešti apie tai atsakingiems Parlamento komitetams, įskaitant Biudžeto kontrolės komitetą;

               10.

               pažymi, kad agentūrų skaičius nuolat didėja ir kad pagal Komisijos politinę atsakomybę dėl agentūrų veiklos, kuri apima daug daugiau nei paprastą logistinę paramą, Komisijos generaliniams direktoratams, kurie atsako už agentūrų steigimą ir stebėseną, dar labiau reikia nustatyti bendrą požiūrį į agentūras; mano, kad struktūros, panašios į agentūrų sukurtą struktūrą, skirtą veiklos koordinavimui su atitinkamais generaliniais direktoratais, sukūrimas būtų pragmatiškas žingsnis siekiant nustatyti bendrą su Komisija požiūrį į visus klausimus, susijusius su agentūromis;

               11.

               ragina Komisiją pagerinti administracinę ir techninę paramą agentūroms atsižvelgiant į didėjantį Bendrijos administracinių taisyklių ir techninių problemų sudėtingumą;

               12.

               pažymi, kad jokioje Bendrijos agentūroje nėra priežiūros organo, ir ragina Komisiją imtis būtinų priemonių, kad kuo greičiau būtų sukurtas toks mechanizmas;

               13.

               džiaugiasi, kad gerokai patobulėjo Europos Sąjungos agentūrų darbo koordinavimas ir jos gali spręsti vis kylančias problemas ir padidinti bendradarbiavimo su Komisija ir Parlamentu veiksmingumą;

               14.

               mano, kad kelių agentūrų bendros paramos tarnybos, kurios paskirtis – suderinti finansinio valdymo informacines sistemas su Komisijos informacinėmis sistemomis, sukūrimas – tai priemonė, kurią reikėtų tęsti ir plėtoti;

               15.

               ragina agentūras tobulinti bendradarbiavimą su atitinkamų sričių veikėjais, taip pat tobulinti bendrų su jais tikslų nustatymą; skatina Komisiją priimti, jos manymu, būtinas priemones, kurios padėtų agentūroms pagerinti jų įvaizdį ir sustiprinti jų veiklos matomumą;

               16.

               ragina Komisiją pateikti pasiūlymą suderinti kasmetinių agentūrų ataskaitų formatą ir sukurti veiklos rodiklius, pagal kuriuos būtų galima palyginti jų efektyvumą;

               17.

               ragina agentūras kiekvienų metų pradžioje pateikti veiklos rodiklius, pagal kuriuos galėtų būti vertinama šių agentūrų veikla;

               18.

               ragina agentūras vis labiau siekti SMART (konkrečių, įvertinamų, pasiekiamų, tinkamų, laiku pasiekiamų) tikslų, nes tai padėtų realiau planuoti ir pasiekti tikslus;

               19.

               pritaria Audito Rūmams, kad Komisijai taip pat tenka atsakomybė už agentūrų (finansinį) valdymą; taigi ragina Komisiją kontroliuoti įvairias agentūras, jei reikia, teikti joms nurodymus ir padėti jas valdyti, visų pirma turint mintyje tinkamą konkurso procedūrų taikymą, įdarbinimo procedūrų skaidrumą, patikimą finansų valdymą (per mažas išlaidas ir pernelyg didelių sumų numatymą biudžete) ir, svarbiausia, tinkamą taisyklių, susijusių su vidaus kontrolės sistema, taikymą;

               20.

               mano, kad agentūrų darbo programose turėtų atsispindėti pamatuojamas jų indėlis atsižvelgiant į vykdomą veiklą ir kad turėtų būti skiriamas reikiamas dėmesys Komisijos vidaus kontrolės standartams;

         Specialios pastabos

               21.

               pažymi, kad biudžeto įvykdymo patikrinimo metu paaiškėjo, kad įsipareigojimams buvo skirta 90 % šiems metams skirtų asignavimų, o bendras išmokėjimo lygis siekė 84 %; taip pat pastebi, kad šiais finansiniais metais buvo panaudota tik 80 % veiklos išlaidoms (III antraštinė dalis) skirtų įsipareigojimų asignavimų, o trečdalį įsipareigojimų teko perkelti; pažymi, kad daugiau kaip 15 % į šiuos metus perkeltų įsipareigojimų teko panaikinti; ragina Eurojustą dar labiau pagerinti veiklos išlaidų planavimą;

               22.

               pažymi, kad Kolegija nusprendė suteikti leidimą neautomatiškai perkelti 285 484 EUR asignavimus, ir primena, kad tokie perkėlimai leidžiami tik tada, kai iki finansinių metų pabaigos baigta įgyvendinti didžioji dalis pasirengimo įsipareigojimams proceso etapų, o šiuo atveju to nebuvo;

               23.

               pabrėžia, kad Eurojustas vis dar neturi savo finansinio reglamento ir toliau taiko Reglamentą (EB, Euratomas) Nr. 2343/2002; ragina Komisiją informuoti Parlamentą apie savo nuomonę dėl Eurojusto pateikto reglamento projekto;

               24.

               ragina Eurojustą patobulinti savo inventorizavimo tvarką;

               25.

               ragina Eurojustą pranešti Parlamentui apie bet kokius jo valdybos priimtus vidaus kontrolės standartus; yra susirūpinęs, kad veiklos ir apskaitos procedūros beveik nebuvo formalizuotos ir kad 2005 m. buvo nepakankamai išplėtoti kontroliniai sąrašai, kuriuose nurodoma, kokius biudžeto įsipareigojimų, susijusių su svarbiomis veiklos procedūromis (viešaisiais pirkimais ir įdarbinimu), patikrinimus reikia atlikti; ragina Eurojustą pateikti Parlamentui trumpą bet kokių patobulinimų šioje srityje apibūdinimą prieš pradedant 2006 m. biudžeto įvykdymo patvirtinimo procedūrą;

               26.

               ragina Eurojustą laikytis viešųjų pirkimų ir sutarčių valdymo procedūrų bei laikytis bendrųjų sutarčių sudarymui nustatytų laiko apribojimų, kaip nurodyta reglamentuojančiose nuostatose.

      (1)  OL C 266, 2006 10 31, p. 34.

      (2)  OL C 312, 2006 12 19, p. 67.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 63, 2002 3 6, p. 1. Sprendimas su pakeitimais, padarytais Sprendimu 2003/659/TVR (OL L 245, 2003 9 29, p. 44).

      (5)  OL L 357, 2002 12 31, p. 72.

      (6)  OL L 340, 2006 12 6, p. 112.


title: 2015 m. spalio 1 d. Tarybos sprendimas (ES) 2015/1774, kuriuo skiriamas Regionų komiteto Ispanijai atstovaujantis pakaitinis narys

text:
3.10.2015

               LT

               Europos Sąjungos oficialusis leidinys

               L 258/10

         TARYBOS SPRENDIMAS (ES) 2015/1774
   2015 m. spalio 1 d.
   kuriuo skiriamas Regionų komiteto Ispanijai atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Emilio DEL RÍO SANZ kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

               —

               Dña Begoña MARTÍNEZ ARREGUI, Consejera de Presidencia, Relaciones Institucionales y Acción Exterior del Gobierno de La Rioja.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 1 d.

            Tarybos vardu

            Pirmininkas

         E. SCHNEIDER

      (1)  OL L 20, 2015 1 27, p. 42.

      (2)  OL L 31, 2015 2 7, p. 25

      (3)  OL L 159, 2015 6 25, p. 70.


title: 2013/541/ES, Euratomas: 2013 m. balandžio 17 d. Europos Parlamento sprendimas dėl Europos mokslinių tyrimų tarybos vykdomosios įstaigos 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/110

         EUROPOS PARLAMENTO SPRENDIMAS
   2013 m. balandžio 17 d.
   dėl Europos mokslinių tyrimų tarybos vykdomosios įstaigos 2011 finansinių metų biudžeto įvykdymo patvirtinimo
   (2013/541/ES, Euratomas)
   EUROPOS PARLAMENTAS,

               —

               atsižvelgdamas į 2011 finansinių metų Europos Sąjungos bendrąjį biudžetą (1),

               —

               atsižvelgdamas į Europos Sąjungos 2011 finansinių metų konsoliduotąsias metines ataskaitas (COM(2012) 436 – C7-0224/2012) (2),

               —

               atsižvelgdamas į Europos mokslinių tyrimų tarybos vykdomosios įstaigos 2011 finansinių metų metines ataskaitas,

               —

               atsižvelgdamas į Komisijos ataskaitą dėl tolesnių priemonių, susijusių su 2010 finansinių metų biudžeto įvykdymo patvirtinimu (COM(2012) 585), ir į Komisijos tarnybų darbo dokumentus, pridėtus prie šios ataskaitos (SWD(2012) 340 ir SWD(2012) 330),

               —

               atsižvelgdamas į Komisijos metinę 2011 m. atlikto vidaus audito ataskaitą biudžeto įvykdymą tvirtinančiai institucijai (COM(2012) 563) ir į Komisijos tarnybų darbo dokumentą, pridėtą prie šios ataskaitos (SWD(2012) 283),

               —

               atsižvelgdamas į Audito Rūmų ataskaitą dėl Europos mokslinių tyrimų tarybos vykdomosios įstaigos 2011 finansinių metų metinių finansinių ataskaitų su Įstaigos atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų finansinių ataskaitų patikimumo bei jose atspindimų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2013 m. vasario 12 d. Tarybos rekomendaciją dėl patvirtinimo, kad vykdomosios įstaigos įvykdė 2011 finansinių metų biudžetą (05754/2013 – C7-0039/2013),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius ir į Europos atominės energijos bendrijos steigimo sutarties 106a straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 55, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 66 straipsnio pirmą ir antrą pastraipas,

               —

               atsižvelgdamas į 2007 m. gruodžio 14 d. Komisijos sprendimą 2008/37/EB, kuriuo pagal Tarybos reglamentą (EB) Nr. 58/2003 įsteigiama Mokslinių tyrimų tarybos vykdomoji įstaiga specialiosios Bendrijos programos „Idėjos“ mažai tirtų sričių mokslinių tyrimų veiklai valdyti (9),

               —

               atsižvelgdamas į Darbo tvarkos taisyklių 76 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A7-0116/2013),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms, kaip nurodyta Sutarties dėl Europos Sąjungos veikimo 317 straipsnyje, bendradarbiaudama su valstybėmis narėmis, prisiimdama atsakomybę ir atsižvelgdama į patikimo finansų valdymo principą;

               1.

               patvirtina Europos mokslinių tyrimų tarybos vykdomosios įstaigos direktoriui, kad Įstaigos 2011 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama jo sprendimų dėl Europos Sąjungos 2011 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis;

               3.

               paveda Pirmininkui perduoti šį sprendimą kartu su savo sprendimu dėl Europos Sąjungos 2011 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Europos mokslinių tyrimų tarybos vykdomosios įstaigos direktoriui, Tarybai, Komisijai, Europos Sąjungos Teisingumo Teismui ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 68, 2011 3 15.

      (2)  OL C 348, 2012 11 14, p. 1.

      (3)  OL C 388, 2012 12 15, p. 151.

      (4)  OL C 348, 2012 11 14, p. 130.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  OL L 297, 2004 9 22, p. 6.

      (9)  OL L 9, 2008 1 12, p. 15.


title: 2008/34/EB: 2007 m. gruodžio 6 d. Tarybos sprendimas dėl Regionų komiteto Suomijai atstovaujančio pakaitinio nario skyrimo

text:
11.1.2008

               LT

               Europos Sąjungos oficialusis leidinys

               L 8/12

      TARYBOS SPRENDIMAS

   2007 m. gruodžio 6 d.
   dėl Regionų komiteto Suomijai atstovaujančio pakaitinio nario skyrimo
   (2008/34/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Suomijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Håkan NORDMAN tapo laisva viena Regionų komiteto pakaitinio nario vieta,

         NUSPRENDĖ:
   1 straipsnis
   Martina MALMBERG, Inko savivaldybės tarybos pirmininkė, skiriama Regionų komiteto pakaitine nare likusiam kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2007 m. gruodžio 6 d.

            Tarybos vardu

            Pirmininkas

         A. COSTA

      (1)  OL L 56, 2006 2 25, p. 75.